Viața lui Irinel Columbeanu a luat o întorsătură pe care nimeni nu a prevăzut-o, nici măcar el. Pentru fostul afacerist din Izvorani, stilul de viață opulent este de domeniul trecutului. De luni bune, acesta locuiește într-un azil și fiecare zi care trece este una foarte tristă pentru el.
Irinel Columbeanu a ocupat ani la rând paginile tabloidelor datorită vieții pe care a avut-o. Milionarului i-a plăcut să trăiască la maxim fiecare clipă și nu s-a uitat nicio secundă la bani. Însă, o greșeală l-a costat întreaga opulență de altă dată.
Columbeanu nu mai este omul cu bani care atrăgea femeile frumoase ca un magnet. În prezent, acesta locuiește într-un azil, iar viața lui s-a schimbat radical.
De când a ajuns la azil, persoanele care vin să îl viziteze pe Irinel Columbeanu pot fi numărate pe degetele de la o mână. Cei care petreceau mai demult cu el și se bucurau de tot ceea ce le oferea milionarul au uitat de el.
Însă, Irinel nu simte neapărat nevoia să fie vizitat în fiecare zi de multe persoane. În schimb, și-ar dori foarte mult să o mai vadă pe fiica lui, pe Irina care acum este o adolescentă în toată regula.
Fiica lui Columbeanu s-a mutat în America, acolo unde locuiește împreună cu mama ei, Monica Gabor. Irina nu mai este deloc copila pe care și-o amintesc mulți români, ci este o domnișoară ambițioasă cu țeluri mărețe.
Fiica Monicăi și a lui Irinel și-a propus să vină în România să își viziteze tatăl la azil. Din păcate, între timp a intervenit altceva care a dat peste cap planurile tinerei. Deși nu i-a fost deloc ușor, aceasta a trebuit să își anunțe tatăl că nu va mai putea veni în România.
Irinel Columbeanu nu a primit prea bine vestea, mai ales că Irinuca este singura persoană de care îi este mereu dor. Însă, știe că nu are ce face și că nu poate schimba deloc situația.
Starea de sănătate a lui Irinel Columbeanu este una precară, așa că medicii i-au interzis orice deplasare cu avionul în afara țării. Obligat să stea la azil, Columbeanu își mai poate alina dorul de fiica lui doar gândindu-se la clipele petrecute alături de ea, când era mică.
"Nu știu când o să o mai văd. Momentan nu mai am voie să zbor cu avionul, deci nu voi mai avea cum să plec în America. Ea m-a anunțat că nu va putea veni în România.", a spus Columbeanu, în exclusivitate, pentru cancan.ro.